Jy is hier > Oorde > Oos-Kaap > Cannon Rocks
Aanskou Cannon Rocks in 'n groter kaart
TEL: 046 654 0043
GPS: S33. 44.932, E26. 32.617
Cannon Rocks is 135km oos vanaf Port Elizabeth en 180km wes van Oos London geleë. Ons is deel van die pragtige Cannon Rocks dorpie en ons ongerepte strande met veilige swemareas en puik visvang geriewe is maar min van die baie aktiwiteite wat jou besoek aan ons net 'n plesier sal maak.
Vanaf Oos London neem die R343 afdraai net na Grahamstown na links of die R72 na regs as jy van van Port Elizabeth kom. Dis die Kenton on Sea pad. Ry deur Kenton on Sea en neem die afdraai na Cannon Rocks. Volg die aanwysigings tot by ons hek.
Ons beskik oor 75 wind-beskutte staanplekke wat net 'n paar meter vanaf die strand geleë is. Elke staanplek beskik oor sy eie kragprop en braaiarea. Aangesien ons 'n swak TV sein het bring jou eie TV skottel saam. Ons bied twee uiters netjies ablusieblokke, wassery, telefoonhokkies, petrol en ons is ook agente vir die Poskantoor.
Vir die sportiewe besoeker bied ons perdry-uitstappies, snorkel, visvang en staproetes wat die voëlkyker baie plesier sal gee aangesien ons met 'n groot verskeidenheid voëlspesies kan spog. Wildritte, boot en kanoritte en 'n besoek aan die kasino is nog 'n paar van die naby geleë aktiwiteite. Tennis, gholf en muurbal is ook beskikbaar. Een van ons bekendste aktwiteite is brandeplankry, "kitesurfing" en "windsurfing".